బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
GDP Growth 2019: ఆర్థిక సర్వే: మధ్యతరగతికి ఊరట.. తగ్గనున్న ఖర్చులు!
కేంద్ర ఆర్థిక మంత్రి నిర్మలా సీతారామన్ ప్రభుత్వపు ఆర్థిక సర్వే 2019ను రాజ్య సభలో ప్రవేశపెట్టారు. ఇది దేశ ఆర్థిక వ్యవస్థ స్థితిగతులను ప్రతిబింబిస్తోంది. జీడీపీ ఎలా ఉండొచ్చు.. ద్రవ్యోల్బణంపై అంచనాలు.. క్రూడ్ ధరలు.. ఇలా పలు అంశాల ప్రస్తావన ఉంది.
Samayam Telugu | Updated:
Jul 4, 2019, 01:34PM IST
GDP Growth 2019: ఆర్థిక సర్వే: మధ్యతరగతికి ఊరట.. తగ్గనున్న ఖర్చులు!
హైలైట్స్
ఆర్థిక సర్వే 2019ను రాజ్యసభ ముందుంచిన నిర్మలా సీతారామన్
2019-20 ఆర్థిక సంవత్సరంలో క్రూడాయిల్ ధరలు దిగివచ్చే అవకాశం
జీడీపీ వృద్ధి రేటు 7 శాతంగా నమోదు కావొచ్చు
ద్రవ్యోలోటు 5.8 శాతంగా ఉండొచ్చని అంచనా
భారతదేశ ఆర్థిక ముఖచిత్రాన్ని ఆవిష్కరించే కీలకమైన ఆర్థిక సర్వే 2019ను కేంద్ర ఆర్థిక మంత్రి నిర్మలా సీతారామన్‌ గురువారం రాజ్యసభలో ప్రవేశపెట్టారు. ఇందులో పలు కీలక విషయాలు వెల్లడయ్యాయి. అవేంటో చూద్దాం..
ఎకనమిక్ సర్వే 2019 హైలైట్స్
✺ మొండి బకాయిల (ఎన్‌పీఏ) తగ్గింపు కారణంగా దేశంలో మూలధన పెట్టుబడులు పెరిగే అవకాశముంది.
✺ 2019-20 ఆర్థిక సంవత్సరంలో ముడిచమురు ధరలు తగ్గొచ్చు. ఇదే జరిగితే ద్రవ్యోల్బణం అదుపులోనే ఉంటుంది. దీంతో ప్రజలకు ఖర్చు తగ్గి.. డబ్బులు ఆదా అవుతాయి.
✺ ప్రస్తుత ఆర్థిక సంవత్సరంలో దేశ స్థూల జాతీయోత్పత్తి (జీడీపీ) వృద్ధిరేటు 7 శాతంగా నమోదు కావొచ్చు.
✺ 2019-20 ఆర్థిక సంవత్సరంలో ద్రవ్యలోటు 5.8 శాతంగా ఉండొచ్చు. 2018-19 ఆర్థిక సంవత్సరంలో ఇది 6.4 శాతంగా ఉంది.
✺ ఆర్‌బీఐ గత పాలసీ సమావేశంలో ద్రవ్య విధానాన్ని ‘తటస్థత’ నుంచి ‘అవసరాలకు అనుగుణంగా సర్దుబాటు’ చేసుకునే విధంగా మార్చింది. దీంతో రుణ రేట్లు దిగివచ్చే అవకాశముంది.
✺ ఆహార పదార్థాల ధరలు దిగిరావడంతో ప్రస్తుత ఆర్థిక సంవత్సరంలో రైతుల పంట ఉత్పత్తి తగ్గొచ్చు.
✺ ఎన్నికల కారణంగా జనవరి-మార్చి మధ్యకాలంలో ఆర్థిక అభివృద్ధి కొంత నెమ్మదించింది.
✺ 2024-25 నాటిికి భారత్‌ 5 ట్రిలియన్‌ డాలర్ల ఆర్థిక వ్యవస్థగా ఎదగాలంటే వృద్ధి రేటు ఇప్పటి నుంచే కచ్చితంగా 8 శాతంగా నమోదు కావాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.